Medekšiai

Medekšiai – kaimas Kėdainių rajono savivaldybėje, 5 km į pietryčius nuo Kėdainių, prie plento . Kaimo pakraščiu teka Nevėžio intakas Šerkšnė (Šerkšnys). Seniūnaitijos centras. Į šiaurę nuo kaimo dunkso AB „Lifosa“ fosfogipso kalnai.

Etimologija 

Kaimo vardas yra asmenvardinis vietovardis, kilęs nuo asmenvardžio Medekšas, Medekšis.

Istorija 

Medekšiai šaltiniuose minimi nuo XV a. pradžios. Medekšius karalius Jogaila dovanojęs kažkokiam Praščiui (Proszczy), kuris pravardžiuotas Medekša. Iš tos giminės kilo Pranciškus Medekša, Kauno apskrities teisėjas (1680 m.). Tik nedidelė 60-ies valakų Medekšių dvaro dalis priklausė Medekšoms. Kitas žemes valdė Liogailos, Bogušiai, Kaplevičiai, Jurevičiai. XIX a. perėjo Geištarų valdžion. Medekšių dvarui priklausė Činkių kaimas ir Slabadėlės palivarkas.

Iki XX a. viduryje šalia kaimo buvo palivarkas. LTSR laikais – „Varpos“ kolūkio pagalbinė gyvenvietė.

|}

Gyventojai

Žymūs žmonės 
 Henrikas Medekšas (1936–), inžinierius mechanikas, habilituotas technologijos mokslų daktaras.
 Juozas Matulevičius (1955–), aludaris, politinis ir visuomenės veikėjas.

Šaltiniai 

Kėdainių rajono savivaldybės gyvenvietės